F

 3. การประกอบธุรกิจของแต่ละสายผลิตภัณฑ์

1. ลักษณะการประกอบธุรกิจ

การจำหน่ายและช่องทางการจำหน่าย

บริษัทแม่ : เป็นตัวแทนจำหน่ายสินค้าให้แก่ลูกค้าในประเทศและประเทศแถบชายแดน
โดยมีทีมขายแยกเป็นส่วนขายกรุงเทพฯ และ
ส่วนขายต่างจังหวัดที่ครอบคลุมการขายต่างจังหวัดทั่วประเทศและประเทศแถบชายแดน

บริษัทย่อย 3 แห่ง : เป็นผู้จำหน่ายให้กับลูกค้าต่างประเทศโดยตรง
โดยมีฝ่ายการตลาดต่างประเทศติดต่อกับลูกค้า

การผลิตสินค้า

บริษัทย่อย 3 แห่ง : เป็นโรงงานผลิตสินค้าทั้ง3 ชนิดแยกจากกัน คือ น้ำมันหล่อลื่น จาระบี
และแบตเตอรี่

2. ลักษณะผลิตภัณฑ์

น้ำมันหล่อลื่น เป็นสินค้าที่จำเป็นในการหล่อลื่นเครื่องยนต์สำหรับ รถยนต์, รถตัก, รถไถ,
รถบรรทุก และเครื่องจักรที่ใช้ในอุตสาหกรรมทุกชนิด

จาระบี เป็นสารหล่อลื่นกึ่งแข็งกึ่งเหลว ไหลเทได้ยาก ทนต่อความชื้นความร้อน และแรงกระแทก
เหมาะสำหรับการใช้งานในชิ้นส่วนของเครื่องยนต์ เครื่องจักรที่ไม่สามารถปิดผนึกให้มิดชิด
หรือต้องมีการเสียดสีมาก

แบตเตอรี่ เป็นอุปกรณ์เก็บสำรองพลังงานไฟฟ้า สามารถนำไปใช้ได้ทันที
เนื่องจากเป็นไฟฟ้ากระแสตรงไม่เหมือนกับไฟฟ้าที่ใช้ภายในอาคารบ้านเรือน
จึงเป็นส่วนประกอบสำคัญสำหรับรถยนต์ และยานยนต์ชนิดต่างๆ
โดยเป็นอุปกรณ์ที่จ่ายกระแสไฟฟ้าสำหรับจุดสตาร์ทเครื่องยนต์
และเป็นแหล่งพลังงานให้กับอุปกรณ์ส่องสว่างและอุปกรณ์อื่นๆ

3. ลักษณะของฤดูกาลต่อการดำเนินธุรกิจ

น้ำมันหล่อลื่นและจาระบี ได้รับผลกระทบจากเรื่องของฤดูกาลไม่มากนัก
แม้ฤดูฝนการคมนาคมจะลดลงหรือการก่อสร้างชะลอตัว
แต่ในภาคเกษตรกรรมก็มีความจำเป็นต้องใช้เครื่องยนต์เพิ่มขึ้น

แบตเตอรี่ เป็นสินค้าที่มีอายุการใช้งานของตัวผลิตภัณฑ์เอง ไม่มีผลกระทบจากฤดูกาลแต่อย่างใด

4. การขอรับการส่งเสริมการลงทุน

บริษัทฯ ไม่ได้เป็นบริษัทที่ขอรับการส่งเสริมการลงทุน

5. การตลาดและภาวะการแข่งขัน

น้ำมันหล่อลื่น

มีสัดส่วนการขายในประเทศ : ต่างประเทศ เท่ากับ 68:32 ตลาดในประเทศมีการแข่งขันสูง
กลุ่มบริษัทเน้นเจาะตลาดส่วนนอกสถานีบริการน้ำมันชื้อเพลิง
สำหรับตลาดต่างประเทศจะเป็นประเทศแถบชายแดน โดยมุ่งแข่งขันในด้านคุณภาพที่ดี
ราคาที่เหมาะสม และการส่งเสริมการขายที่เข้าถึงผู้ใช้โดยตรงเป็นหลัก กลุ่มลูกค้าเป้าหมาย ได้แก่
ร้านค้าปลีก ผู้ค้าส่ง ศูนย์บริการรถยนต์ ร้านซ่อมรถยนต์ ร้านค้าส่ง
ผู้บริโภครายใหญ่ที่ประกอบธุรกิจโรงงานอุตสาหกรรม กิจการขนส่ง กิจการรถโดยสาร งานโยธา
การประมง การทำเหมืองแร่ และผู้ค้าส่งในประเทศแถบชายแดน เป็นต้น สำหรับปี 2554
กลุ่มบริษัทยังสามารถรักษาระดับยอดขายไว้ได้ที่ 1,544 ล้านบาทเมื่อเทียบกับ
1,546ล้านบาทของปี2552 แต่จะมียอดลดลงมากเมื่อเทียบกับ 1,570 ล้านบาทของปี 2553
เพราะได้รับผลกระทบโดยตรงจากภาวะน้ำท่วมประเทศไทยในไตรมาสที่4 ของปี

จาระบี

มีสัดส่วนการขายในประเทศ : ต่างประเทศ เท่ากับ 70:30กลุ่มบริษัทยังคงเป็น 1 ใน 5
บริษัทผู้ผลิตจาระบีรายใหญ่ที่สุดในประเทศ
จาระบีของบริษัทเป็นที่ยอมรับในเรื่องมาตรฐานและคุณภาพที่ดี
ช่องทางการจำหน่ายที่สำคัญคือตลาดนอกสถานีบริการน้ำมันเชื้อเพลิง ตลาดประเทศแถบชายแดน
และตลาดต่างประเทศในแถบเอเซีย กลุ่มลูกค้าเป้าหมายจะเหมือนกับผลิตภัณฑ์น้ำมันหล่อลื่น
แต่เพิ่มผู้ค้าส่งในตลาดต่างประเทศเป็นตลาดสำคัญด้วย แม้จะเกิดผลกระทบจากน้ำท่วมในไตรมาสที่
4 ของปี2554 กลุ่มบริษัทยังสามารถทำยอดขายในประเทศได้มากกว่าปีที่ผ่านมา จาก 538 ล้านบาท
เพิ่มเป็น 551 ล้านบาท
แต่สำหรับยอดขายต่างประเทศจะได้รับผลกระทบโดยตรงจากน้ำท่วมเนื่องจากไม่สามารถผลิตสินค้าตามคำสั่งซื้อได้เพราะต้องหยุดกิจกรรมผลิตมีผลให้ยอดขายต่างประเทศลดลงจาก
241 ล้านบาทในปี2553 เป็น 226 ล้านบาทในปี2554

แบตเตอรี่

มีสัดส่วนการขายในประเทศ : ต่างประเทศ เท่ากับ 20:80โดยเน้นตลาดต่างประเทศเป็นหลัก
เพราะการแข่งขันไม่สูงมาก กลุ่มลูกค้าเป้าหมายคือผู้ค้าส่งในต่างประเทศกระจายไปในทวีปต่างๆ
ในปี2554ที่ผ่านมาบริษัทได้รับผลกระทบจากภาวะน้ำท่วมทำให้โรงงานไม่สามารถผลิตสินค้าได้ในช่วงเดือนตุลาคม
-พฤศจิกายน ทำให้ไม่มีสินค้าส่งตามคำสั่งซื้อของลูกค้า แต่ยอดขายต่างประเทศในปี 2554ที่ 713
ล้านบาทยังปรับตัวสูงกว่ายอดขายปี 2553ที่ 688 ล้านบาทได้ แต่ยอดขายรวมจะลดลงจาก 885
ล้านบาทของปี 2553 เป็น 880 ล้านบาทในปี 2554
เพราะยอดขายในประเทศที่ลดลงเพราะผลิตสินค้าไม่ทันความต้องการของลูกค้า

สถานภาพและศักยภายในการแข่งขัน

กลุ่มบริษัทมีบริษัทย่อย 3แห่งเป็นโรงงานผลิตน้ำมันหล่อลื่นและภาชนะบรรจุทั้งน้ำมันและจาระบี
,ผลิตจาระบี และผลิตแบตเตอรี่
ทำให้บริษัทอยู่ในฐานะที่มีความพร้อมสำหรับการแข่งขันทั้งด้านคุณภาพและราคา

แบบ 56-1/2554 หน้า : 7 18/7/2023

6. การจัดหาผลิตภัณฑ์

  ----------------- ---------------------------- ------------------------
  ผลิตภัณฑ์            บริษัทย่อยผู้ผลิต                  กำลังการผลิตเต็มที่ต่อปี

  น้ำมันหล่อลื่น         บจก.พรีเมียลูบริแค้นท์             65 - 70 ล้านลิตร

  จาระบี             บจก.สยามลูบริแค้นท์อินดัสทรี่        40 ล้านกิโลกรัม

  แบตเตอรี่           บจก.สยามแบตเตอรี่อินดัสทรี่        1,200,000 ลูก
  ----------------- ---------------------------- ------------------------

กลุ่มบริษัทมีกำลังการผลิตที่รองรับตลาดทั้งในและต่างประเทศได้อย่างเพียงพอ การดูแลสิ่งแวดล้อม
การกำจัดหรือทำลายของเสียกระทำอย่างถูกต้อง มีมาตรฐาน
ตามกฎหมายและตามระเบียบที่กระทรวงอุตสาหกรรมกำหนด

บริษัทไม่เคยมีการปัญหาที่ถูกฟ้องร้องเกี่ยวกับสิ่งแวดล้อมแต่อย่างใด

7. การจัดหาวัตถุดิบหลัก

  ----------------- -----------------------------------------------------
  วัตถุดิบหลัก          แหล่งที่มา

  น้ำมันพื้นฐาน         ผู้ผลิตภายในประเทศ และต่างประเทศ

  สารเพิ่มคุณภาพ       ผู้ผลิตวัสดุเคมีภัณฑ์ในต่างประเทศ หรือตัวแทนภายในประเทศ

  ตะกั่ว              ผู้ผลิตภายในประเทศ และต่างประเทศ

  เปลือกหม้อแบตฯ      ผู้ผลิตภายในประเทศ
  ----------------- -----------------------------------------------------

8. งานที่ยังไม่ได้ส่งมอบ

ปลายปี 2554 มีคำสั่งซื้อคงค้างทั้งตลาดภายในประเทศและตลาดต่างประเทศเป็นจำนวนมาก
เนื่องจากการผลิตต้องหยุดชะงักจากภาวะน้ำท่วมในไตรมาสที่ 4 ของปี
ซึ่งกลุ่มบริษัทได้เร่งรีบดำเนินการซ่อมแซมเครื่องจักร ฯลฯ และสามารถผลิตได้ตามปกติแล้วในต้นปี
2555 จึงคาดว่า สำหรับตลาดในประเทศจะสามารถจัดส่งมอบได้แล้วเสร็จภายในเดือนกุมภาพันธ์
2555 ส่วนลูกค้าตลาดต่างประเทศคาดว่าจะจัดส่งมอบได้เสร็จสิ้นในต้นไตรมาสที่ 2 ของปี 2555

แบบ 56-1/2554 หน้า : 8 18/7/2023